ddrg/super_eurlex huggingface dataset:
Uredba Komisije (EGS) št. 2264/69

z dne 13. novembra 1969

o zahtevkih za povračilo pomoči, ki so jo države članice dodelile organizacijam proizvajalcev sadja in zelenjave

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 159/66/EGS [1] z dne 25. oktobra 1966 o določitvi dodatnih predpisov za skupno ureditev trga za sadje in zelenjavo,

ob upoštevanju Uredbe Sveta (EGS) št. 449/69 z dne 11. marca 1969 o povračilu pomoči, ki so jo države članice dodelile organizacijam proizvajalcev sadja in zelenjave [2], in zlasti člena 7(3) Uredbe,

ker morajo zahtevki za povračilo pomoči, ki so jo države članice dodelile organizacijam proizvajalcev sadja in zelenjave in do 50 % katere lahko povrne Usmerjevalni oddelek Evropskega kmetijskega usmerjevalnega in jamstvenega sklada, vsebovati nekatere podatke, ki naj jih države članice predložijo v enotni obliki, da se lažje preveri skladnost takih zahtevkov z določbami Uredbe št. 159/66/EGS in določbami Uredbe (EGS) št. 449/69 ter odloči o njih;

ker lahko Komisija v primeru, če meni, da so dokumenti, ki ji jih države članice redno pošiljajo, nezadostni ali da je njihova vsebina nepopolna za preverjanje izpolnjevanja pogojev za dodelitev pomoči organizacijam proizvajalcev, zadevno državo članico zaprosi za dokazno ali dodatno dokumentacijo;

ker so ukrepi, predvideni s to uredbo, v skladu z mnenjem Odbora za Evropski kmetijski usmerjevalni in jamstveni sklad,

SPREJELA NASLEDNJO UREDBO:

Člen 1

1. Zahtevki za povračilo, ki jih države članice vložijo v skladu z določbami člena 7 Uredbe (EGS) št. 449/69, se predložijo v skladu s preglednicami, priloženimi v Prilogi I k tej uredbi.

2. Za vsako organizacijo proizvajalcev je treba predložiti podatke, zahtevane v Prilogi II k tej uredbi, da lahko Komisija odloči o prvem povračilu pomoči, dodeljene tem organizacijam.

Člen 2

1. Država članica v enem mesecu pošlje Komisiji na njeno zahtevo dokazno dokumentacijo, ki jo ima v posesti – ali overjene kopije te dokumentacije – na podlagi katere je bila izračunana pomoč, predvidena v členu 2(1) Uredbe št. 159/66/EGS.

2. Za zagotovitev učinkovitega preverjanje zahtevkov za povračilo v členu 2(1) Uredbe št. 159/66/EGS predvidene pomoči, država članica Komisiji na njeno zahtevo in v določenem roku pošlje vso dokazno dokumentacijo ali dokumente, ki niso predvideni v odstavku 1 tega člena, ki bi lahko bila pomembna za izračun zgoraj navedene pomoči.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. novembra 1969

Za Komisijo

Predsednik

Jean Rey

[1] UL 192, 27.10.1966, str. 3286/66.

[2] UL L 61, 12.3.1969, str. 2.

--------------------------------------------------

PRILOGA I

+++++ TIFF +++++

+++++ TIFF +++++

--------------------------------------------------

PRILOGA II

+++++ TIFF +++++

+++++ TIFF +++++

--------------------------------------------------
Uredba Komisije (EGS) št. 2706/71

z dne 20. decembra 1971

o metodi določanja aktivnosti peroksidaze v nekaterih proizvodih iz žit

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta 120/67/EGS [1] z dne 13. junija 1967 o skupni ureditvi trga za žito, kakor je bila nazadnje spremenjena z Uredbo (EGS) št. 1550/71 [2] in zlasti člena 16(6) Uredbe;

ker morajo izvozna nadomestila upoštevati kakovost proizvodov iz žit, ki so upravičena do izvoznih nadomestil, zato da se prepreči raba javnih sredstev za spodbujanje izvoza proizvodov slabše kakovosti; ker je v ta namen treba v nekaterih proizvodih iz žit imeti peroksidazo za praktično neaktivno; ker bi bilo treba za zagotovitev enotne uporabe določb, v skladu s katerimi se nadomestila odobrijo za proizvode, ki izpolnjujejo to zahtevo, določiti metodo Skupnosti, po kateri se določa aktivnost peroksidaze;

ker so ukrepi, predvideni s to uredbo, v skladu z mnenjem Upravljalnega odbora za žita;

SPREJELA NASLEDNJO UREDBO:

Člen 1

Če je za namene odobritve izvoznih nadomestil za nekatere proizvode iz žit določeno, da naj bi bila peroksidaza praktično neaktivna, se to neaktivnost preveri v skladu z metodo, opisano v prilogi.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 1971

Za Komisijo

Predsednik

Franco M. Malfatti

[1] UL 117, 19.6.1967, str. 2269/67.

[2] UL L 164, 22.7.1971, str. 1.

--------------------------------------------------
Uredba Sveta (EGS) št. 2760/72

z dne 19. decembra 1972

o sklenitvi Dodatnega protokola in Finančnega protokola, ki sta bila podpisana 23. novembra 1970 in kot prilogi dodana Sporazumu o vzpostavitvi pridružitvenega razmerja med Evropsko gospodarsko skupnostjo in Turčijo ter o ukrepih, ki jih je treba sprejeti za njuno uveljavitev

SVET EVROPSKIH SKUPNOSTI JE –

NA PODLAGI Pogodbe o ustanovitvi Evropske gospodarske skupnosti, zlasti člena 238 Pogodbe,

NA PODLAGI Sporazuma o vzpostavitvi pridružitvenega razmerja med Evropsko gospodarsko skupnostjo in Turčijo,

PO MNENJU Evropskega parlamenta,

OB UPOŠTEVANJU, da so bili 23. novembra 1970 v Bruslju podpisani dodatni protokol, v katerem so določeni pogoji, podrobnosti in časovni načrt za uresničevanje v členu 4 Sporazuma o vzpostavitvi pridružitvenega razmerja med Evropsko gospodarsko skupnostjo in Turčijo navedenega prehodnega obdobja, kot tudi Finančni protokol in Sklepna listina –

SPREJEL NASLEDNJO UREDBO:

Člen 1

Dodatni protokol, v katerem so določeni pogoji, podrobnosti in časovni načrt za uresničevanje v členu 4 Sporazuma o vzpostavitvi pridružitvenega razmerja med Evropsko gospodarsko skupnostjo in Turčijo navedenega prehodnega obdobja, skupaj z njegovimi prilogami, Finančni protokol, kot tudi izjave v Prilogi Sklepne listine, se sprejmejo, odobrijo in potrdijo v imenu Skupnosti.

Besedila obeh protokolov in Sklepne listine so priloga tej Uredbi.

V skladu s členom 63, odstavek 2, oziroma členom 12, odstavek 2, stopita oba protokola v veljavo prvi dan meseca, ki sledi dnevu po izmenjavi listin o ratifikaciji in akta o notifikaciji iz odstavka 1 tega člena.

Člen 2

Predsednik Sveta Evropskih skupnosti pripravi akt za notifikacijo na osnovi člena 63 oziroma člena 12 obeh protokolov.

Člen 3

Ta Uredba začne veljati tretji dan po objavi v Uradnem listu Evropskih skupnosti.

Ta Uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1972

V imenu Sveta

Predsednik

T. Westerterp

--------------------------------------------------
Uredba Sveta (EGS) št. 2842/72

z dne 19. decembra 1972

o sklenitvi sporazuma med Evropsko gospodarsko skupnostjo in Republiko Islandijo ter o sprejetju določb za njegovo izvajanje

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 113 te pogodbe,

ob upoštevanju predloga Komisije,

ker bi bilo treba sprejeti Sporazum, podpisan v Bruslju 22. julija 1972, med Evropsko gospodarsko skupnostjo in Republiko Islandijo, ter izjave, priložene sklepni listini, in prav tako podpisane v Bruslju 22. julija 1972;

ker se s Sporazumom oblikuje Skupni odbor, je treba v ta odbor imenovati predstavnike Skupnosti,

SPREJEL NASLEDNJO UREDBO:

Člen 1

Sporazum med Evropsko gospodarsko skupnostjo in Republiko Islandijo, priloge in protokoli Sporazuma ter izjave, priložene k sklepni listini, se v imenu Skupnosti sklenejo, sprejmejo in potrdijo.

Besedili Sporazuma in sklepne listine sta priloženi k tej uredbi.

Člen 2

V skladu s členom 37 Sporazuma predsednik Sveta Evropskih skupnosti naznani, da so postopki, ki so potrebni za to, da sporazum začne veljati, s strani Skupnosti končani.

Člen 3

V Skupnem odboru, predvidenem v členu 30 Sporazuma, bo Skupnost zastopala Komisija, ob pomoči predstavnikov držav članic.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1972

Za Svet

Predsednik

T. Westerterp

--------------------------------------------------
Uredba Komisije (EGS) št. 2351/72

z dne 8. novembra 1972

o dopolnitvi uredb (EGS) št. 100/72 in št. 1574/72 glede postopkov denaturacije sladkorja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 1009/67/EGS [1] z dne 18. decembra 1967 o skupni ureditvi trga za sladkor, kakor je bila nazadnje spremenjene z Uredbo (EGS) št. 607/72 [2], in zlasti člena 9(8) Uredbe,

ker so izkušnje pokazale, da opis postopkov denaturacije sladkorja v Uredbi Komisije (EGS) št. 100/72 [3] z dne 14. januarja 1972 o podrobnih pravilih za denaturacijo sladkorja za živalsko krmo in v Uredbi Komisije (EGS) št. 1574/72 [4] z dne 24. julija 1972 o določitvi premije za denaturacijo sladkorja za živalsko krmo ni dovolj natančen, da bi zagotovil uporabo tako denaturiranega sladkorja zgolj za živalsko krmo in predvidene namene; ker je treba navedeni uredbi zato ustrezno dopolniti, vendar brez spreminjanja zadevnih postopkov;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

"bodisi (c) 0, 250 kg železovega oksida; v tem primeru mora biti zmes razločno temno rdeče do rjavo obarvana."

Člen 2

"bodisi (c) 0, 250 kg železovega oksida; v tem primeru mora biti zmes razločno temno rdeče do rjavo obarvana."

Člen 3

1. Potrdila o denaturacijskih premijah, izdana na podlagi Uredbe (EGS) št. 1574/22, se prekličejo na zahtevo bodisi imetnika ali prevzemnika, če se taka zahteva predloži pred 31. decembrom 1972.

2. Denaturacijski polog se sprosti takoj po preklicu potrdila.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. novembra 1972

Za Komisijo

Predsednik

S. L. Mansholt

[1] UL 308, 18.12.1967, str. 1.

[2] UL L 75, 28.3.1972, str. 4.

[3] UL L 12, 15.1.1972, str. 15.

[4] UL L 167, 25.7.1972, str. 18.

--------------------------------------------------
Uredba Sveta (EGS) št. 1440/80

z dne 30. maja 1980

o sklenitvi Sporazuma o sodelovanju med Evropsko gospodarsko skupnostjo in Indonezijo, Malezijo, Filipini, Singapurom in Tajsko — državami članicami Združenja držav jugovzhodne Azije

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je sklenitev Sporazuma o sodelovanju med Evropsko gospodarsko skupnostjo in Indonezijo, Malezijo, Filipini, Singapurom in Tajsko — državami članicami Združenja držav jugovzhodne Azije– potrebna za dosego ciljev Skupnosti na področju zunanjih ekonomskih odnosov; ker nekatere oblike gospodarskega sodelovanja, ki jih Sporazum predvideva, presegajo pooblastila za delovanje, opredeljena na področju skupne trgovinske politike,

SPREJEL NASLEDNJO UREDBO:

Člen 1

S to uredbo se v imenu Skupnosti potrdi Sporazum o sodelovanju med Evropsko gospodarsko skupnostjo in Indonezijo, Malezijo, Filipini, Singapurom in Tajsko — državami članicami Združenja držav jugovzhodne Azije.

Besedilo Sporazuma je priloženo k tej uredbi.

Člen 2

Predsednik Sveta da uradno obvestilo, predvideno v členu 8 Sporazuma [2].

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. maja 1980

Za Svet

Predsednik

G. Zamberletti

[1] UL C 85, 8.4.1980, str. 83.

[2] Datum začetka veljavnosti Sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
UREDBA SVETA (EGS) št. 2214/80

z dne 27. junija 1980

o sklenitvi Sporazuma o ribištvu med Evropsko gospodarsko skupnostjo in Kraljevino Norveško

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je Svet z Resolucijo z dne 3. novembra 1976 o nekaterih zunanjih vidikih oblikovanja 200 milj ribolovne cone v Skupnosti z začetkom veljavnosti 1. januarja 1977 soglašal, da je treba ribolovne pravice za ribiče iz Skupnosti v vodah tretjih držav pridobiti in ohranjati s primernimi sporazumi Skupnosti;

ker je treba odobriti Sporazum o ribištvu med Skupnostjo in Norveško,

SPREJEL NASLEDNJO UREDBO:

Člen 1

Sporazum o ribištvu med Evropsko gospodarsko skupnostjo in Kraljevino Norveško se odobri v imenu Skupnosti.

Besedilo Sporazuma je priloženo tej uredbi.

Člen 2

Predsednik Sveta da uradno obvestilo iz člena 12 Sporazuma [2].

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. junija 1980

Za Svet

Predsednik

A. SARTI

[1] UL C 182, 31.7.1978, str. 56.

[2] Generalni sekretariat Sveta bo objavil datum začetka veljavnosti Sporazuma v Uradnem listu Evropskih skupnosti.
Uredba Sveta (EGS) št. 3396/80

z dne 8. decembra 1980

o sklenitvi Dodatnega protokola k Sporazumu med Evropsko gospodarsko skupnostjo in Kraljevino Norveško, ki sledi pristopu Helenske republike k Skupnosti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju priporočila Komisije,

ker je treba sprejeti Dodatni protokol k Sporazumu med Evropsko gospodarsko skupnostjo in Kraljevino Norveško [1], podpisan v Bruslju 14. maja 1973, da se upošteva pristop Helenske republike k Skupnosti,

SPREJEL NASLEDNJO UREDBO:

Člen 1

V imenu Skupnosti se sprejme Dodatni protokol k sporazumu med Evropsko gospodarsko skupnostjo in Kraljevino Norveško, ki sledi pristopu Helenske republike k Skupnosti.

Besedilo Protokola je priloženo k tej uredbi.

Člen 2

Predsednik Sveta da uradno obvestilo, predvideno v členu 13 Dodatnega protokola [2].

Člen 3

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. decembra 1980

Za Svet

Predsednik

C. Ney

[1] UL L 171, 27.6.1973, str. 2.

[2] Datum začetka veljave Protokola bo Generalni sekretariat Sveta objavil v Uradnem listu Evropskih skupnosti.

--------------------------------------------------
UREDBA KOMISIJE (EGS) št. 2077/80

z dne 1. avgusta 1980

o spremembah Uredbe (EGS) št. 2973/79 o določitvi podrobnih pravil za uporabo in dodelitev podpore za izvoz proizvodov iz govejega in telečjega mesa, ki so upravičeni do posebnega položaja pri uvozu v tretjo državo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso1, kakor je bila nazadnje spremenjena z Uredbo (EGS) št. 2916/792, zlasti njenega člena 15(2),

ob upoštevanju Uredbe Sveta (EGS) št. 2931/79 z dne 20. decembra 1979 o dodeljevanju izvozne podpore za kmetijske proizvode, ki so upravičeni do posebnega položaja pri uvozu v tretjo državo3, zlasti člena 1(2) Uredbe,

ker je Uredba Komisije (EGS) št. 2974/794 določila podrobna pravila za izvajanje izvoza v Združene države Amerike letno za 5000 ton govejega in telečjega mesa, upravičenega do posebnega položaja;

ker člen 1(2) navedene uredbe določa, da mora biti to meso živali, ki niso bile zaklane več kakor mesec dni pred carinjenjem za izvoz; ker se je izkazalo, da je to obdobje prekratko glede logističnih zahtev in ga je zato primerno podaljšati na dva meseca;

ker so ukrepi, predvideni s to uredbo v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO -

Člen 1

Člen 1(2) Uredbe (EGS) št. 2973/79 se nadomesti:

Meso iz odstavka 1 mora ustrezati zahtevam sanitarno-zdravstvenega varstva, ki jih določi tretja država uvoznica in se nanaša na živali, zaklane največ dva meseca pred carinjenjem za izvoz.

Člen 2

Ta uredba začne veljati 4. avgusta 1980.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. avgusta 1980

Za Komisijo

Finn GUNDELACH

Podpredsednik

1) UL št. L 148, 28. 6. 1968, str. 26

2) UL št. L 329, 24. 12. 1979, str. 15

3) UL št. L 334, 28. 12. 1979, str. 8

4) UL št. L 336, 29. 12. 1979, str. 44
UREDBA SVETA (EGS) št. 3485/80

z dne 22. decembra 1980

o spremembi, po pristopu Grčije, Uredbe (EGS) št. 2782/75 o proizvodnji in trženju valilnih jajc in piščancev domače perutnine

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu 1979 in zlasti člena 146 tega Akta,

ob upoštevanju predloga Komisije,

ker je zaradi pristopa Grčije treba spremeniti Uredbo Sveta (EGS) št. 2782/75 z dne 29. oktobra 1975 o proizvodnji in trženju valilnih jajc in piščancev domače perutnine(1),

SPREJEL NASLEDNJO UREDBO:

Člen 1

Uredba (EGS) št. 2782/75 se spremeni:

1. Člen 5(3) se nadomesti z naslednjim:

3. Valilna jajca se prevažajo v popolnoma čisti embalaži, ki vsebuje samo valilna jajca iste vrste, kategorije in tipa perutnine ter iz ene vzrejne ustanove in ki so označena najmanj z naslednjimi oznakami: valilna jajca, eggs for hatching, rugeaeg, Bruteier, ' ', 'ćufs á couver, uova da cova ali broedeiere."

2. Člen 6 se nadomesti z naslednjim:

"Člen 6

Valilna jajca iz tretjih držav se lahko uvozijo samo, če so označena z imenom države izvora in če imajo natisnjene besede valjenje, hatching, rugeaeg, Brutei, ' ', 'á couver, cova ali broedei s črkami, velikimi najmanj tri mm. Embalaža mora vsebovati samo valilna jajca iste vrste, kategorije in tipa perutnine iz iste države izvora in pošiljatelja. Na embalaži morajo biti najmanj naslednji podatki:

(a) podatki, prikazani na jajcih;

(b) vrsta perutnine, iz katere izvirajo jajca;

(c) ime pošiljatelja ali podjetja ali naslov.

Člen 2

Ta uredba začne veljati 1. januarja 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1980

Za Svet

Predsednik

J. SANTER

1) UL št. L 282, 1. 11. 1975, str. 100.
Uredba Komisije (EGS) št. 2898/81

z dne 7. oktobra 1981

o spremembi Uredbe (EGS) št. 1371/81 o podrobnih pravilih za upravno uporabo zneskov denarnih kompenzacij, Uredbe (EGS) št. 243/78 o vnaprejšnji določitvi zneskov denarnih kompenzacij in Uredbe (EGS) št. 52/81 o podrobnih pravilih za uporabo zneskov pristopnih kompenzacij

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Grčije,

ob upoštevanju Uredbe Sveta (EGS) št. 974/71 z dne 12. maja 1971 o nekaterih ukrepih konjunkturne politike, ki jih je treba sprejeti v kmetijstvu po začasni razširitvi mej nihanja valut nekaterih držav članic [1], kakor je bila nazadnje spremenjena z Uredbo (EGS) št. 876/81 [2], in zlasti člena 6 Uredbe,

ob upoštevanju Uredbe Sveta (EGS) št. 1/81 z dne 1. januarja 1981 o splošnih pravilih za sistem pristopnih kompenzacij za žita [3], in zlasti člena 8 Uredbe, in ustreznih določb drugih uredb, ki določajo splošna pravila za sistem kompenzacij za kmetijske proizvode ali blago, ki nastane s predelavo kmetijskih proizvodov,

ker Uredba Komisije (EGS) št. 1371/81 z dne 19. maja 1981 [4] določa podrobna pravila za upravno uporabo zneskov denarnih kompenzacij, ki jih je uvedla Uredba (EGS) št. 974/71;

ker sta se Belgijsko-luksemburška gospodarska unija (BLGU) in Nizozemska odločili, da bosta do 4. oktobra 1981 ohranili nihanja svojih valut v mejah pred 9. majem 1971 in nista spremenili razmerja med svojima valutama ter se tako izognili uporabi zneskov denarnih kompenzacij med BLGU in Nizozemsko; ker pa se je po prilagoditvi na srednje tečaje, opravljeni v evropskem monetarnem sistemu, ki je začela veljati 5. oktobra 1981, obstoječe razmerje med belgijskim/luksemburškim frankom in nizozemskim guldnom spremenilo; ker je torej treba med BLGU in Nizozemsko uporabljati zneske denarnih kompenzacij in člen 24 Uredbe (EGS) št. 1371/81 ustrezno spremeniti; ker je posledice tega treba upoštevati in ustrezno spremeniti Uredbi (EGS) št. 243/78 [5] in (EGS) št. 52/81 [6];

ker so ukrepi, predvideni s to uredbo, v skladu z mnenjem vseh ustreznih upravljalnih odborov,

SPREJELA NASLEDNJO UREDBO:

Člen 1

Člen 24 Uredbe (EGS) št. 1371/81 se glasi:

"Člen 24

V tej uredbi se Belgija in Luksemburg (BLGU) štejeta za eno državo članico."

Člen 2

Člen 1(4) Uredbe (EGS) št. 243/78 se glasi:

"4. V tej uredbi se Belgija in Luksemburg (BLGU) štejeta za eno državo članico."

Člen 3

Členu II Uredbe (EGS) št. 52/81 se doda naslednji odstavek:

"Vendar se v primeru proizvodov, za katere se uporabljajo zneski kompenzacij, to pravilo ne uporablja. Samo v tem primeru se Belgija in Luksemburg (BLGU) štejeta za eno državo članico."

Člen 4

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. oktobra 1981

Za Komisijo

Poul Dalsager

Član Komisije

[1] UL L 106, 12.5.1971, str. 1.

[2] UL L 88, 2.4.1981, str. 26.

[3] UL L 1, 1.1.1981, str. 1.

[4] UL L 138, 25.5.1981, str. 1.

[5] UL L 37, 7.2.1978, str. 5.

[6] UL L 4, 1.1.1981, str. 30.
Uredba Komisije (EGS) št. 2120/81

z dne 27. julija 1981

o spremembi Uredbe št. 467/67/EGS o določitvi pretvorbenih količnikov, stroškov predelave in vrednosti stranskih proizvodov za različne stopnje predelave riža

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [1], kakor je bila nazadnje spremenjena z Aktom o pristopu Grčije [2], in zlasti člena 19 Akta,

ker sta člena 2 in 3 Uredbe Komisije št. 467/67/EGS [3], kakor je bila nazadnje spremenjena z Uredbo (EGS) št. 2119/80 [4], določila stroške predelave in vrednost stranskih proizvodov za različne stopnje predelave; ker so se zaradi sprememb cen stroški predelave in vrednost stranskih proizvodov spremenili; ker bi bilo treba navedene stroške in vrednost določiti na reprezentativni ravni za celotno Skupnost;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba št. 467/67/EGS se spremeni:

1. člen 2 se nadomesti z naslednjim:

"Člen 2

1. Stroški predelave, ki se upoštevajo, ko se vrednosti za neoluščeni riž preračunavajo v vrednosti za oluščeni riž, znašajo 39,47 ECU na tono neoluščenega riža.

2. Stroški predelave, ki se upoštevajo, ko se vrednosti za oluščeni riž preračunavajo v vrednosti za brušeni riž, znašajo 39,47 ECU na tono oluščenega riža.

3. Stroški predelave se pri preračunavanju vrednosti za manj brušeni riž v vrednosti za brušeni riž ne upoštevajo."

2. člen 3 se nadomesti z naslednjim:

"Člen 3

1. Vrednost stranskih proizvodov, dobljenih pri predelavi neoluščenega riža v oluščeni riž, znaša nič.

2. Vrednost stranskih proizvodov, dobljenih pri predelavi oluščenega riža v brušeni riž, znaša:

(a) 40,18 ECU na tono oluščenega okroglozrnatega riža;

(b) 50,61 ECU na tono oluščenega dolgozrnatega riža.

3. Vrednost stranskih proizvodov, dobljenih pri predelavi manj brušenega riža v brušeni riž, znaša:

(a) 12,37 ECU na tono manj brušenega okroglozrnatega riža;

(b) 13,68 ECU na tono manj brušenega dolgozrnatega riža."

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. septembra 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. julija 1981

Za Komisijo

Gaston Thorn

Predsednik

[1] UL L 166, 25.6.1976, str. 1.

[2] UL L 291, 19.11.1979, str. 17.

[3] UL 204, 24.8.1967, str. 1.

[4] UL L 206, 8.8.1980, str. 20.

--------------------------------------------------